Magnetic MRO AS

Magnetic MRO AS on kommertslennukitele täisteenust pakkuv hooldusettevõte, mille peakontor on Tallinnas. Ettevõte evib nii Euroopa Lennundusohutusameti (ingl European Aviation Safety Agency, EASA) kui ka Ameerika Ühendriikide Föderaalse Lennuameti (ingl Federal Aviation Administration, FAA) sertifikaate. Tallinna lennujaamas paiknevates angaarides teostatakse baashooldust lennukitüüpidele Boeing 737 ja Airbus 320. Teostatakse ka lennukite värvimist. Eraldi teenusena pakub Magnetic MRO AS lennukihoolduse oskusteabemüüki ja liinihooldusteenust välismaa lennujaamades. Magnetic MRO AS eelkäija alustas 1995. aastal Estonian Airi hooldusosakonnana. 16-liikmeline meeskond hoolitses kahe uue Boeing 737-500 eest. Estonian Air erastati 66% ulatuses: 49% osaluse ostis endale Maersk Air ja 17% aktsiatest läks Baltic Cresco Investment Groupi omandusse. 15. mail 2002. aastal eraldati Estonian Airi hooldusosakond riiklikust lennukompaniist ja sellest sai eraldiseisev äriüksus nimega Maersk Air Maintenance Estonia (MAME) MAME jätkas Estonian Airi lennukite hooldamisega Estonian Airi angaaris Tallinna lennujaamas. Ühtlasi hakkas MAME teostama hooldust ka välismaistele lennufirmadele. Maersk Airi Taani filiaal oli esimene välisettevõte, kellele teostati hooldust Estonian Airist eraldiseisva ettevõttena. Maersk Air müüs 100% Maersk Air Maintenance Estonia aktsiatest SAS-ile. Maersk Air Maintenance Estonia jätkas Air Maintenance Estonia (AME) nime all SAS Group'is kuni 2010. aastani. BaltCap, juhtiv riskikapitali ettevõte Baltimaades, omandas SAS Group'ilt 100% osaluse Air Maintenance Estonias. Alustati laienemisstrateegiaga. "Skandinaavia lennunduskontserni SAS Group poolaastaaruande kohaselt sai kontsern jaanuaris müüdud lennukite remondi ja hooldusega tegeleva ettevõtte Air Maintenance Estonia eest 74 miljonit Rootsi krooni." Septembris valmis uus angaar. Koos käibe kasvuga oli kasvanud ka klientide hulk ja mitmekesisus. Ettevõtte juhtkond vahetus ja Air Maintenance Estonia jätkas Magnetic MRO nime all. Uueks eesmärgiks sai täisteenuse pakkumine globaalsel turul. Avati avariiväljapääsude liuradade kapitaalremondi töökoda Alustati lennukite kerede värvimisteenusega Käivitati lennukimootorite haldamise teenus Alustati liinihoolduse pakkumisega väljaspool kodubaasi Lasti käiku 3D-tarkvara lennuki interjööride virtuaalseks demonstreerimiseks Hakatakse pakkuma varahaldusteenust lennukitele Arendati välja spetsiaalselt lennukikerede värvimiseks mõeldud angaar Rajatakse müügi- ja projekteerimise kontor Londonisse Juurutatakse 3D printimine lennukidetailide tootmise protsessi Magnetic MRO omandas Suurbritannias baseeruva lennukite interjööridega tegeleva ettevõtte MAC Interiors. Lisaks asutati 2017. aasta keskel ühisettevõtte Magnetic Parts Trading Ltd (MPTL), mille põhitegevuseks on lennukite ost, lammutamine ning varuosade müük. Magnetic MRO pälvis Aasta Ettevõtte ja Aasta Eksportööri tiitli. Jaanuaris müüs Magnetic MRO senine omanik, investeerimisfirma BaltCap koos väikeinvestoriga 100% enda osalusest Hiina ettevõttele Guangzhou Hangxin Aviation Technology (Hangxin). Veebruaris avas Magnetic MRO oma koolituskeskuse Magnetic Training. Veebruaris sisenes Magnetic MRO börsile. Märtsis teatas ettevõte, et omandab Hollandi ettevõtte Direct Maintenance, millega siseneb laiakereliste lennukite hoolduse turule. Aasta algusel tõi Magnetic MRO, koos USA alternatiivsete investeeringute haldamisega tegeleva ettevõttega Crestline Investments, Inc., turule oma liisingufirma Magnetic Leasing. Magnetic MRO tõi oma Suurbritannias asuva tütarfirma, lennukite interjööridetailide tootja MAC Aero Interiors, tootmise kogu ulatuses üle Tallinnasse. Magnetic MRO ja maailma juhtiv lennukitootja Airbus sõlmisid pikaajalise lennukite hoolduslepingu Airbus perekonna õhusõidukite tugiteenusteks ja hoolduseks. Ettevõte võitis Eesti Tööandjate Keskliidu konkursi „Parim praktikakoht 2020“. Magnetic MRO AS. "Ettevõtet tutvustav internetilehekülg". Originaali arhiivikoopia seisuga 12.06.2018. Vaadatud 06.06.2018. ärileht.ee (18.08.2010, 09:36). "SAS sai Air Maintenance Estonia eest 74 miljonit Rootsi krooni". ärileht.ee. Vaadatud 07.06.2018. "Tallinnas laieneb jõudsalt Magnetic MRO lennukite hooldusäri" ERR, 16. juuli 2024